SRICHA ตุน backlog ราว 600 ลบ. จ่อเข้าประมูลงานใหม่กว่า 1 พันลบ.
SRICHA ตุน backlog ราว 600 ลบ. จากงานในประเทศ-ตปท. จ่อเข้าประมูลงานใหม่อีกกว่า 1 พันลบ.
28 ก.พ. 2560

นายกฤษฎา โพธิสมภรณ์ รองกรรมการผู้จัดการ บริษัท ศรีชาคอนสตรัคชั่น จำกัด (มหาชน) หรือ SRICHA ผู้เชี่ยวชาญงานรับเหมาก่อสร้างโลหะในโรงงานอุตสาหกรรมขนาดใหญ่ เปิดเผยว่า ขณะนี้บริษัทมีงานในมือ (backlog) ที่ยังไม่รับรู้รายได้รวมประมาณ 600 ล้านบาท ทั้งจากงานภายในประเทศและงานต่างประเทศที่มาดาร์กัสการ์และคาดว่าผลประกอบการในปีนี้มีโอกาสดีขึ้น
ขณะที่ในปีนี้บริษัทกำลังเข้าร่วมประมูลงานในอุตสาหกรรมที่ต้องการความเชี่ยวชาญชำนาญและมีประสบการณ์ด้านการรับเหมาก่อสร้างงานโลหะ และถือได้ว่า SRICHA ยังเป็นตัวเลือกลำดับแรกๆ เมื่อต้องการโรงงานที่ได้คุณภาพ และส่งมอบงานตรงตามกำหนดเวลา ปัจจุบันบริษัทอยู่ระหว่างการประมูลงานหลายโครงการ มูลค่ากว่า 1,000 ล้านบาท โดยที่ยังไม่รวมงานที่จะประมูลในปีนี้ แต่เริ่มงานปี 61 อีกกว่า 1,000 ล้านบาท
อนึ่ง บริษัทกำลังอยู่ในการดำเนินการเจรจาเบื้องต้นอีก 3 โครงการขนาดใหญ่ (ทั้งในและนอกประเทศ) ซึ่งคาดว่า จะเริ่มต้นในปลายปี 61 เป็นต้นไป
 